करण थापर के मुताबिक़ उनसे इंटरव्यू को दोबारा करने के लिए कई बार कहा गया लेकिन उन्होंने अधिकारियों से कहा कि वो बीबीसी से बात करेंगे. वो कहते हैं, "मैंने लंदन फ़ोन करके कहा कि ये इंटरव्यू दोबारा नहीं करना चाहिए क्योंकि ये अच्छा है, हालांकि ये तनाव भरा है और जयललिता इससे खुश नहीं हैं. लंदन ने फ़ैसला किया कि हम इसे दोबारा नहीं करेंगे. हमारे पास लगातार संदेश आ रहे थे लेकिन हमने नम्रतापूर्वक मना कर दिया."